text: За майчината и лекарската интуиция :: BG-Mamma
  За майчината и лекарската интуиция
  1 юли 2005, 12:23 ч.
  Този въпрос ме тормози - когато майчината и лекарската интуиция подсказват различни неща, кой е правият???
  Да си кажа, съвсем губя вяра в нашенските лекари. Има и много добри, наистина, но те се броят на пръсти... Те, добрите, когато знаят- знаят, когато не знаят, имат смелостта да го кажат, че не са сигурни, че не са имали такъв случай и тн...
  Направо си излязох от кожата тия дни...
  Преди 10-ина дни проф. Симеонов от генетиката каза, че досега всеки е гледал Наско само от гледна точка на своята специалност, не е гледан като едно цяло, един организъм... Че сме объркани от нашенското здравеопазване и пострадали от него... и ни предлага да постъпим за няколко дни, да мисли повече за Наско, да го обсъдим и тн...
  Постъпихме и се оказа, че той си е наумил, че детето има синдром на Нунан, защото има едно хлътване на гръдната кост. Синдромът се характеризира с: нисък ръст, сърдечни аномалии, крипторхизъм (неслезли тестиси) и тн... От всички белези Наско има само гръдната кост, ама това е нещо, което го има при много хора, а освен това целия род на баща му е така... Ходихме на кардиолог, сърцето на Насе е здраво, крипторхизъм няма, обаче професора упорства, че било тоя синдром, не винаги имало всички белези. Да де, ама в нашия има само един белег и то морфологичен, и то широко разпространен..... Не можело то аз да чета и да решавам какво има, той решавал..
  Скарах се, да си призная...
  Писна ми да ме правят на идиот. Ама много ми писна!!!!
  С Наско до тук са се случили много поразии, и то все благодарение на "светила".
  Не на селски фелдшер, не на баба-баячка, а на титуловани и образовани специалисти...
  Детенце оцеля до тук благодарение на нещата, които съм прочела в Интернет...
  На сайтове на други мами, били в моето положение, които ми дадоха куража да упорствам...
  И му казах на професора, че е поредният, дето е изложил здравеопазването и с нищо не е помогнал да сме наясно с детето...
  И ми дължи 30 лв за прегледа, щото не даде разписка...
  На мен ми се струва, че цялата работа е да се вземат пари от клиничните пътеки, затова, че сме стояли в болница... Макар че де факто си бяхме у дома и само през деня висяхме там и то по коридорите... Престоя ни включва: кръвна картина на Наско - вс. нормално, урина - нормална, преглед от кардиолог - резултат нормален, и 2 посещения при психоложката.... И много висене....
  Мен ме тормози това, че дето още не проговаря, но изследвания, свързани с говоренето, нямаше... Нито неврологични, нито изследване на слуха... Само психоложката, която каза, да си продължаваме терапията с Нина и това е, и има или няма синдром, все тая, понеже при този синдом пак нямало изставане в нервно-психичното развитие...
  Та така "изследвахме детето като цялостен организъм"...
  Другите му колеги поне не говорят такива гръмки фрази...
  Последна редакция: пт, 01 юли 2005, 12:50 от firebird
  # 1 1 юли 2005, 13:27 ч.
  ...ако само говора те притеснява....знам ли.
  много хора проговарят доста късно. Имам чичо, който до 3г. не е говорил. И един ден на масата родителите му си говорят как трябва да го заведат на лекар вече.....и той в едно съвършено правилно изречение им казал, че не иска да ходи, защото може да си говори. След шока го попитали защо си е мълчал...а той казал, че просто не му се говорело:)))
  Доколкото го видях Насе...мисля, че интуициата ти е правилна и той съвсем скоро ще си прави всичко.....
  ....а професора какво ти каза за 30-те лева?
  # 2 1 юли 2005, 13:44 ч.
  Притеснява ме и пасивния говор - Наско малко неща разбира. Реагира на думи като "вода", "ела гуш", "бисквитка", "разходка" и подобни, но не изпылнява команди като "донеси". В игрите има по-малко изоставане, но там поне научава нови неща (благодарение на Нина и съветите й). Хубавото е, че научава нови неща и се появяват нови умения.
  Но за приказване - не се опитва да нарича предмети или хора с дума, или поне някакви бебешки имена да им дава... (Брат ми навремето беше нарекъл някои предмети със свои думи, но това пак е реч, макар и само негова си - напр. "тедет" беше молив или химикалка)
  За 30 -те лева - щял на края на месеца да ми даде разписка (вчера бяхме 30-ти и аз му го казах). Щял да ми я прати по пощата
  Ще ви се похваля, ако получа
  # 3 1 юли 2005, 15:03 ч.
  Цитат на: firebird в пт, 01 юли 2005, 12:23
  Не можело то аз да чета и да решавам какво има, той решавал..
  Е тая реплика вече съм я чувала от "лекар" , мнооооооооооооооооооого я мразя .
  Наско е прекрасно момченце и ако ви трябва специалист май явно не е този .
  # 4 1 юли 2005, 16:33 ч.
  Мила, firebird!
  Убедена съм, че майчиният инстинкт струва много повече от всяка лекарска диплома. Кой може да знае по-добре от теб къде са проблемите на детето ти? Ето, ти казваш кои неща те безпокоят и аз съм сигурна, че трябва да следваш интуицията си. Ако се съмняваш, че Насето не чува добре или че има някакъв по-скоро психологичен проблем, тогава заведи го на ушен лекар и на детски психолог. Ако мислиш, че е добре да го види и невролог, тогава заведи го и там. Но да се занимаваш с неща, които не те притесняват, само защото един от многото специалисти си мисли нещо, само ще се изтормозиш и ти, и мъничкия герой! Вярвам, че ти не си спестяваш нищо, така че, хич не им се връзвай! Желая ти успех и с каквото можем ще ти помагаме!
  # 5 1 юли 2005, 16:50 ч.
  Водих го на невролог, на д-р Христова, тя почти не го прегледа, каза, че нищо му няма, и да ходим на генетик. Евентуално можело да пие лекарства за стимулиране на мозъка. Ей това е, препращат ни от кабинет на кабинет и толкоз.
  И на психолог сме ходили... Там се говори за сензорно-интегртивна дисфункция, това обаче май си е техен термин, а лекарите реагират на психолози, логопеди и тн. специалисти, които не са с медицинско образование, като на 2 качество хора и не им признават приказките.
  На мен ми писна вече, никъде няма да го водя, ако го боли гърло - при личната лекарка за сиропче и това е...
  И си продължаваме с Нина и толкоз.
  Тия дни казва повече срички и въобще повече звуци издава. Дано вземе накрая да каже нещо и да се отприщи.
  # 6 1 юли 2005, 16:56 ч.
  само да не съм те чула да се оплакваш след няколко месеца, че неможеш да му затвориш устата и говори само глупости:))
  ох...вчера по време на бурята....на балкона се събрали всички баби да пушат....и Елина гледа, гледа навън и изтърсва "ебати дъжда!".... бяха потресени бабите....ама какво да се прави:( то си е етап...
  # 7 1 юли 2005, 17:03 ч.
  Няма да се оплаквам, обещавам...
  Но за глупостите - ще го науча да им казва "Професори с професори!!!" а също и "Ти пък имаш хиперфорация на екстензорните рефлектори!" (то е цитат от една комедия, не е болест)
  # 8 1 юли 2005, 17:18 ч.
  Жарптицо - колкото доктори, толкова и мнения
  И всеки е по компетентен от другия.
  НЕ се ядосвай, довери се на майчиния си инстинкт и така ще си по полезна за детето си!
  # 9 1 юли 2005, 18:21 ч.
  firebird, аз също мисля, че този Симеонов като генетик си търси "материал" за изследване. Следвай майчината интуиция по отношение на генетиката.
  Иначе си мисля, че щом интуицията ни кара да търсим решения, може би майката усеща, че някъде трабва да помогне на детето. Но също ще усети, когато е намерила вярното решения. Е, важно е да е относително спокойна, за да усети, че го е намерила.
  # 10 1 юли 2005, 23:15 ч.
  Аз се намесвам много не на място, но на познати детето е с проблем, който се оказва генетичен и във връзка с второто им дете те отиват да си направят генетични изследвания, всичко е прекрасно, ще бъдат изпратени в Белгия за анализ, резултатите ще пристигнат до месец. Когато месецът изтича, се оказва, че въпросният лекар работи по програма, по която осигурява данни за това заболяване и естествено, резултатите са тайна, докато не бъдат публикувани окончателните изследвания. Да не би този доктор да настоява по подобна причина и като цяло да не помогне, а да загуби време.
  Иначе, пожелавам сила и късмет.
  # 11 12 ноем. 2005, 18:36 ч.
  Синдром на Нунан е сравнително ново заболяване открито през около1960г.Лекарите не са много наясно с грижите.Имам дете със почти същите проблеми,което е много голямо и е студент.Важно е да започнете да взимате лекарства за подпомагане на мозъчната дейност и веднага занимания с логопед.Гледате го като абсолютно здраво дете,спорт,плуване.ски и т нОбезателно в масова детска градина.Колкото на Симеонов това са му уименията- само да констатира.Започнете своевременни мерки!!!!!!!!!!!за да навакса детето и да компенсира...Успех
  # 12 13 ноем. 2005, 01:36 ч.
  Цитат на: tigonew в пт, 01 юли 2005, 18:21
  firebird, този Симеонов като генетик си търси "материал" за изследване.
  За съжаление съм съгласна!Познавам професора лично мога да кажа че сме на ти в добри отношения но ното си е но...
  Мисля че само майката знае ,защото ако не бях аз по-точно ако не настоявах ,не вдигах скандали и не досаждах и до ден днешен нямаше да направят на Светли нужните изследвания за да се установи диагнозата.За голямо мое съжаление аз се оказах права!
  Ако ти трябва генетик консултирай се с доц. Кременски (майчин дом )
  той работи върху нашите генетични изследвания ... доволна съм и от консултирането му!Ако ли не довери се на себеси!
  # 13 13 ноем. 2005, 19:20 ч.
  Въобще не ми трябва генетик вече!!!
  Трябваше ми веднага след раждането, за да каже следното:
  "Децата с Пиер Робен имат нужда от хранене със сонда, застрашени са от специфично задушаване, защото могат да си напъхат езика в цепнатината на небцето, и от аспирационна пневмония трябва да се пазят"
  Точно 3 реда, ама нямаше кой да ги каже.
  Тинчева идва в родилното, зададе ми няколко въпроса и това беше.
  И аз й зададох и видях колко е зле.
  С педиатрите откривахме топлата вода, те викаха лицево-челюстен хирург, който обеща да сложи една пластина и детето да се храни безпроблемно.
  Детето направи аспирационна пневмония, правеше и задушавания понякога, оказа се, че сондата го пази И от задушавания.
  После не искаха да му слагат сонда, нито да ни дадат акъл за храненето, детето било мое, проблема бил мой!
  Около 3 месеца след раждането посетих Тинчева да й разкажа за Насе и каво съм научила от сайтове на други родители.
  Тя беше ИЗНЕНАДАНА от много неща и ме попита "За чий му е на този бебо логопед?"
  Интересно за чий му е?
  Може ли лекар, дето ежедневно работи с деца с трудности в храненето, да не знае, че логопедите са специализирани в хранителна терапия?
  Мерси от такъв лекар.
  Ако имаше кой да каже онези 3 реда на педиатрите в началото, сега детето ми щеше да е добре.
  А когато аз ги казвах, не ми вярваха, щото съм биолог, а не лекар.
  За Симеонов вече съм казала - ще му измисля той синдром на Нунан... Детето въпреки 8 месечния глад, е в средните норми за ръст, а сега е заякнал и доста пораснал, няма нито крипторхизъм, нито характерните сърдечни аномалии... и с времето ще го опровергаваме все повече...
  Та спрете да ми препоръчвате генетици. Тинчева е пълна скръб, Симеонов може да е бил нещо, ама е изкукуригал вече, само приказките му големи и високопарни, а Кременски се държи нормално, ама точно той ни прати при Симеонов.
  Сега детето няма нужда от генетик, а от обучение, за да преодолее травмите и да навакса пропуснатото.
  И съм си обещала - никакво ходене по подобни доктори повече!
  # 14 13 ноем. 2005, 19:44 ч.
  ЕЙЙЙЙЙЙЙЙЙ я по-полека не с тоя тон аз се опитвам да ти помогна а ти...
  Както и да е този форум не е място за спорове мисля че си имаме достатъчно проблеми за да се сблъскваме с тях и лошо отношение и тук!Ако имаш нужда от скандал мястото не му е тук а някъде там
  Аз не съм виновна за това ,което ти се случило всичко това трябва да го кажеш на друг...на този който носи вината!